projecte-aina/catalan_government_crawling huggingface dataset:
Si ets una empresa innovadora que busca socis internacionals, l'Enterprise Europe Network (EEN) és la teva xarxa.
Et connecta a més de 60 països, inclosos tots els de la Unió Europea!
L'EEN és una iniciativa de la Comissió Europea creada l'any 2008 per ajudar les pimes a ser més competitives mitjançant el desenvolupament de la seva capacitat innovadora i l'obertura a nous mercats.
Descobreix els 10 motius per fer-te usuari de l'EEN i connecta la teva pime al món!
L'Enterprise Europe Network (EEN) ofereix, a Catalunya, els següents serveis:
La xarxa Enterprise Europe Network (EEN) és un servei permanent d'ACCIÓ.
Per a més informació consulta el web EEN.cat!
La xarxa Enterprise Europe Network es dirigeix a empreses de totes les dimensions, tot i que està orientada principalment a les pimes, els instituts de recerca, les universitats, els centres i empreses tecnològics i els organismes de desenvolupament.
Consulta els 10 motius per fer-te usuari de l'EEN i contacta'ns per començar a connectar-te a Europa!
L'EEN està formada per una xarxa de consorcis de més de 600 organitzacions amb organismes com Cambres de Comerç, Agències de desenvolupament empresarial i centres tecnològics universitaris.
La xarxa ofereix solucions concretes i efectives a empreses a més de 60 països, inclosos tots els estats membres de la Unió Europea i altres països associats.
L'únic node de la xarxa a Catalunya està format per ACCIÓ, la Generalitat de Catalunya, la Cambra de Comerç de Barcelona i el Consell General de Cambres de Catalunya.
La xarxa Enterprise Europe Network (EEN) no només facilita la cerca de socis internacionals; també permet accedir a serveis gratuïts de suport a la innovació i a la internacionalització, d'assessorament legal i de patents, així com suport per aconseguir un ús més eficient dels recursos dins de l'empresa
La Comissió Europea engegava el 2008 la xarxa Enterprise Europe Network (EEN) amb l'objectiu d'impulsar la competitivitat de les pimes.
10 anys més tard, s'ha consolidat com el millor espai per créixer ràpidament que tenen les petites i mitjanes empreses.
ACCIÓ en forma part des de l'inici i coordina actuacions i serveis amb les Cambres de Comerç de Catalunya.
Per cada any de la seva activitat, t'oferim un motiu per gaudir-ne.
L'Enterprise Europe Network (EEN) proporciona assessorament a petites i mitjanes empreses de més de 60 països per afavorir el seu creixement i la creació d'ocupació.
L'Organització Mundial de Propietat Intel·lectual ha elaborat una guia del sector agroalimentari enfocada especialment a petites i mitjanes empreses.
El seu objectiu és ajudar les pimes a entendre la importància de la propietat intel·lectual a través d'il·lustracions, un llenguatge senzill i casos pràctics que serveixin d'exemple.
FinancESS es concep com un espai de trobada i coneixement entre iniciatives i empreses de l'economia social amb entitats de serveis financers i plataformes de finançament.
La jornada es divideix en tres espais simultanis per donar resposta a les diferents necessitats dels projectes assistents.
A través de tres taules rodones s'exposaran què són les finances ètiques, què és la figura dels inversors d'impacte i quines eines de finançament participatiu existeixen i com les poden aprofitar els projectes de l'economia social.
S'hi desenvoluparan workshops amb informació pràctica sobre quines opcions de finançament existeixen i quins són els elements estratègics per optar a les diverses vies de finançament.
Finalment, s'habilitarà com espai de trobades breus entre els projectes assistents a les jornades i les entitats presents per poder establir un primer contacte de cara a obtenir diferents línies de finançament.
Una empresa de l'economia social i solidària que busca finançament.
>Les persones interessades cal que presentin currículum a [EMAIL] amb la referència corresponent ( Ref.
En el cas que vostè es presenti a una vacant, l'informem que L'AGÈNCIA PER A LA COMPETITIVITAT DE L'EMPRESA, ACCIÓ, és l'entitat responsable del tractament de les dades contingudes en el seu CV i facilitades per vostè a ACCIÓ amb la finalitat de valorar i gestionar la seva candidatura per a treballar a ACCIÓ, així com l'aplicació, a petició seva, de les mesures precontractuals entre vostè i ACCIÓ.
També l'informem que vostè podrà exercir els seus drets d'accés, rectificació, supressió, limitació, portabilitat i oposició enviant una comunicació a través de l'adreça postal a Passeig de gràcia, 129, CP 08008 de Barcelona, o bé enviant un correu electrònic a [EMAIL].
Per a més informació sobre el tractament de les seves dades, pot consultar el següent document.
Nota: No s'acceptaran candidatures que no estiguin vinculades a una vacant concreta.
Aprofita la Setmana de la Internacionalització per explorar les teves possibilitats a diferents països del món!
Les entrevistes amb els directors de les Oficines Exteriors de Comerç i Inversions de Catalunya són una ocasió única per obtenir informació de primera mà sobre els països on vols estar present, sobre les oportunitats de negoci que s'hi presenten i sobre la viabilitat dels teus productes o serveis a cada país.
Amb un format més àgil i dinàmic, les reunions amb els experts a la jornada de Barcelona van ser molt executives, de només de 20 minuts de durada i molt orientades a explorar les opcions de les empreses als països concrets del seu interès.
També es van poder dur a terme entrevistes amb els directors de les Oficines Exteriors a cadascuna de les jornades que van tenir lloc del 16 al 18 de juny a Reus, Lleida, Girona, Tortosa i Manresa.
Per seguir optimitzant l'oferta d'entrevistes, es va donar prioritat a empreses de més de 10 treballadors, que facturen més d'1,5 M€ o bé que exporten més de 100.000€ l'any.
En l'entorn en el que ens trobem, amb un sistema bancari que ha reduït els crèdits atorgats, aquests canals alternatius esdevenen una opció a considerar per part de les empreses.
Catàleg de finançament alternatiu
Després del gran èxit assolit per l'edició del 2014 (amb més de 14.400 descàrregues des de setembre de 2014), ACCIÓ torna a posar a disposició de les empreses catalanes una bateria d'instruments financers no tradicionals amb l'objectiu de facilitar la recerca i obtenció de recursos.
L'any anterior es comptava amb 54 proveïdors de fons però, enguany, i a resultes del gran creixement del què està gaudint el mercat d'instruments financers no bancaris, l'oferta ha augmentat fins a 85.
El catàleg segueix estructurat en 2 parts, capital i deute, i en 10 canals diferents.
Aquests representen els actors més importants i alhora més útils per poder trobar palanques financeres d'una manera pràctica i àgil.
Com a novetat destacable, l'entrada de dos nous instruments financers, ambdós per finançar pimes: finançament col•lectiu de préstec (crowdlending) i finançament garantit de factures (invoice trading).
Destacable també és el fet que ja hi ha legislació vigent a nivell estatal des del passat 29/04/2015, fet que atorga, a aquest creixement, una regulació i seguretat jurídica, tant per inversors com per empreses.
El catàleg ofereix la informació detallada de cada font, especificant les dades més rellevants de cadascuna com el nombre de projectes gestionats, el nombre d'operacions tancades i la inversió mobilitzada.
Addicionalment, s'ha elaborat una descripció de cada instrument financer per posar de relleu la informació bàsica i així detectar el proveïdor més adient per cada projecte.
Les dades de contacte estan incloses en cada fitxa.
Aquestes són les eines que recull el catàleg:
Finançament col·lectiu de donació o recompensa
Finançament col·lectiu d'inversió (equity crowdfunding)
Préstecs participatius i similars
A Catalunya està gestionada per ACCIÓ en col·laboració amb la Cambra de Comerç de Barcelona i el Consell General de Cambres, i en els últims dos anys ha impulsat l'activitat de més de 2.600 pimes catalanes.
Consulteu el balanç de l'EEN per al període 2015-2016.
La xarxa EEN és una iniciativa creada l'any 2008 cofinançada per la Comissió Europea i formada per més de 600 organismes de promoció econòmica, empresarial i tecnològica de 66 països.
Aquest balanç posa de manifest la tasca que ofereix la xarxa a les empreses per innovar i internacionalitzar-se.
La xarxa pública Enterprise Europe Network, creada per la Comissió Europea l'any 2008, ha superat els 10 anys de vida oferint a les pimes serveis d'innovació i internacionalització que facilitin el seu accés al mercat únic europeu.
Aquesta xarxa, de la qual en forma part ACCIÓ i que agrupa més de 600 organismes de suport a l'empresa en 65 països; ofereix un potent servei de cerca de socis internacionals per al desenvolupament de nous projectes.
Per tal de potenciar la cooperació tecnològica internacional de l'empresa, l'EEN ofereix tres serveis clau que impulsen aquest procés: des de la millor estratègia de protecció de la propietat intel·lectual, fins a la cerca de socis i la posterior revisió dels termes dels acords.
Tots aquests serveis fan de l'EEN una eina imprescindible en tot el procés de cerca de socis internacionals; que es complementa amb molts d'altres com l'assessorament en l'ús eficient dels recursos, la transformació digital o la millora de la capacitat d'innovació de l'empresa.
Consulta els 10 motius per apuntar-t'hi, dona't d'alta al seu servei d'alertes i aprofita tots els serveis per créixer i innovar a Europa.
8 startups i pimes catalanes liderades per dones directives han captat entre 50.000 i 2,5 milions d'euros d'ajuts de la Comissió Europea per a projectes d'innovació
8 pimes i startups liderades per dones directives han accedit a 8,1 milions d'euros de finançament de la Comissió Europea per a desenvolupar projectes d'innovació.
És el balanç del projecte EMPOWA d'ACCIÓ -l'agència per a la competitivitat de l'empresa, depenent del Departament d'Empresa i Coneixement-, que ha ofert formació, mentoratge i assessorament personalitzat a 48 projectes de dones directives durant dos anys per accedir als ajuts de l'SME Instrument del programa Horitzó 2020.
Cada empresa ha captat entre 50.000 i 2,5 milions d'euros de la Comissió Europea que, en funció de la intensitat de l'ajut, els permetrà dur a terme estudis de viabilitat del seu pla de negoci durant mig any o dur a terme les proves pilot necessàries per portar la seva tecnologia al mercat.
En concret, les startups i pimes liderades per dones que hi han accedit són: AROMICS, Dindog, FollowHealth, GlyCardial Diagnostics, Peptomyc, Piplus, Sonicat Systems i Zymvol Biomodeling.
El projecte EMPOWA és d'àmbit europeu i també hi participen, a banda de Catalunya -on està liderat per ACCIÓ-, Grècia, Rin del Nord-Westfàlia (estat federat d'Alemanya), Itàlia, Bulgària i Lituània.
El balanç de totes aquestes regions i països és que 16 projectes liderats per dones han aconseguit finançament, la meitat dels quals han estat catalans.
Aquesta acció forma part de les actuacions impulsades pel Departament d'Empresa i Coneixement per fomentar la igualtat d'oportunitats entre homes i dones al món empresarial.
Destaca també, per exemple, l'organització el mes passat de la primera missió empresarial destinada exclusivament a dones directives.
11 startups catalanes liderades per dones van desplaçar-se durant una setmana a Nova York per participar a l'esdeveniment 'Tech Up for Women', una de les "Top Five Most Inspiring Conferences of 2018", segons Forbes.
La delegació catalana també va assistir a una trobada amb un grup de dones directives catalanes amb càrrecs de responsabilitat en diverses empreses tecnològiques americanes i va participar en sessions de formació a Facebook i amb el director de l'àrea d'emprenedoria de la Universitat de Columbia.
D'altra banda, les startups van mantenir trobades amb experts de la Parsons The New School for Design, una de les més prestigioses del món en l'àmbit del disseny, així com amb representants del New Jersey Institute of Technology i de les universitats de Princeton i Rutgers.
El projecte EMPOWA ha ofert formació, mentoratge i assessorament personalitzat a 48 projectes de dones directives durant dos anys
La xarxa Enterprise Europe Network, liderada a Catalunya per ACCIÓ en consorci amb la Cambra de Barcelona i el Consell General de Cambres de Catalunya, té l'objectiu d'assessorar les pimes en innovació i internacionalització
Més de 1.200 pimes catalanes han rebut el suport de la xarxa Enterprise Europe Network (EEN) durant aquest 2019.
Aquesta xarxa de la Comissió Europea té l'objectiu d'assessorar les pimes en innovació i internacionalització, facilitar l'accés a finançament per a projectes d'àmbit europeu o potenciar la cerca de socis internacionals, entre d'altres.
A Catalunya, ACCIÓ –l'agència per a la competitivitat de l'empresa, depenent del Departament d'Empresa i Coneixement- lidera l'estratègia de l'EEN en consorci amb la Cambra de Barcelona i el Consell General de Cambres de Catalunya.
Al llarg del pla operatiu del 2019, en el marc de la xarxa EEN a Catalunya es van organitzar 9 missions empresarials a Alemanya, la Xina, França, els Països Baixos, Turquia, Israel i Xile per apropar a les pimes catalanes a la cerca de noves oportunitats internacionals.
De fet, durant aquest 2019, les empreses catalanes han tancat fins a 61 acords amb socis internacionals a través de la xarxa EEN.
Un 86% de les empreses que van tancar acords internacionals a través de la xarxa EEN al 2019 espera millorar la seva posició o augmentar la seva presència a nous mercats internacionals gràcies al suport rebut, un 70% creu que incrementarà la seva facturació i un 39%, els llocs de treball.
D'altra banda, al llarg de l'any també s'han celebrat 40 Brokerage Events, entrevistes bilaterals de 20 minuts entre empreses, grans corporacions i centres tecnològics per explorar oportunitats de col·laboració.
En total s'han celebrat més de 2.700 reunions bilaterals en què han participat 700 d'empreses catalanes.
Els Brokerage Events s'han organitzat durant esdeveniments internacionals com el Mobile World Congress, l' Smart City Expo World Congress o IOT Solutions World Congress.
A més, s'han celebrat una quarantena de sessions de formació i activitats de sensibilització arreu de Catalunya.
Per sectors, els principals àmbits en què es desenvolupen aquestes col·laboracions són les TIC, la salut i biotecnologia, la indústria 4.0 i la construcció.
La indústria 4.0, entre les prioritats per al 2020-2021
El nou pla operatiu de la xarxa EEN 2020-2021 s'acaba de posar en funcionament amb 2,2 milions d'euros de pressupost.
Entre els seus objectius prioritaris es troba la transformació de les pimes catalanes cap a la indústria 4.0, a través d'activitats d'acceleració i escalabilitat en mercats més tecnològics i de major creixement, així com l'impuls de la compra pública innovadora i la detecció d'oportunitats per a empreses catalanes en aquest àmbit.
A banda, l'economia circular i el foment de la sostenibilitat, que ja s'han treballat durant el 2019, també es troben entre les prioritats del nou pla operatiu de la xarxa.
El nou pla operatiu de la xarxa EEN 2020-2021 s'acaba de posar en funcionament amb 2,2 milions d'euros de pressupost
Es tracta de trobades organitzades per ACCIÓ avui i demà a la casa Llotja de Mar amb l'objectiu que 450 startups i empreses catalanes trobin inversors, socis o clients, guanyin visibilitat i obrin nous mercats internacionals.
ACCIÓ -l'agència per a la competitivitat de l'empresa del Departament d'Empresa i Coneixement- ha organitzat més de 1.000 reunions de negoci que se celebraran avui i demà en el marc del Tech Spirit Barcelona.
En total, 450 empreses participaran en aquestes trobades amb l'objectiu de trobar inversors, socis o clients, guanyar visibilitat i obrir nous mercats internacionals.
Durant la inauguració d'aquestes jornades aquest dimarts al matí, la consellera d'Empresa i Coneixement, Àngels Chacón, ha assegurat que el Tech Sprit Barcelona " no és només un esperit intangible, també és productiu ". "
En aquest nou context global i tecnològic, Catalunya vol ser subjecte proactiu ", ha subratllat. "
Comptem amb els actius per seguir posicionant-nos al món, connectar startups catalanes als ecosistemes més avançats internacionals i atreure inversions estrangeres tecnològiques ", ha assegurat la consellera.
Chacón ha recordat que actualment hi ha més de 1.500 startups a Catalunya amb el 15% dels fundadors estrangers: " Hem aconseguit un posicionament progressiu de l'ecosistema i ja som a principal ciutat on establir-se al sud d'Europa ".
Les 1.000 reunions que tindran lloc avui i demà es divideixen en dues activitats.
En primer lloc, ACCIÓ ha organitzat l' Open Innovation Challange, on startups catalanes i d'arreu del món proposaran les seves solucions als reptes tecnològics en els àmbits de la salut, les fintech i la connectivitat plantejats per 35 multinacionals com SEAT, Astrazeneca, ASICS o Suez.
D'altra banda, ACCIÓ organiza -com a node a Catalunya de la xarxa Enteprise Europe Network ( EEN ) de la Comissió Europea- el Brokerage Event.
Són entrevistes bilaterals de 20 minuts entre empreses, grans corporacions i centres tecnològics d'una trentena de països per explorar oportunitats de col·laboració.
Aquesta iniciativa va néixer fa dues setmanes de manera espontània després de la cancel·lació del 4YFN i el MWC i està organitzada per la Barcelona Tech City amb la col·laboració de la Generalitat de Catalunya, l'Ajuntament de Barcelona, la Mobile World Capital Barcelona, el Consorci de la Zona Franca, la Cambra de Comerç de Barcelona, el govern de l'Estat espanyol, BSM i altres institucions de l'ecosistema.
Contempla més de 40 activitats i conferències de foment de l'emprenedoria.
5.000 persones participaran al Tech Spirit Barcelona, que tindrà lloc fins al 27 de febrer i que aglutinarà també trobades de networking entre els emprenedors i els fons d'inversió internacionals que ja tenien previst visitar Barcelona en aquestes dates.
450 empreses participaran en aquestes trobades amb l'objectiu de trobar inversors, socis o clients, guanyar visibilitat i obrir nous mercats internacionals
Ja han passat 10 anys des que l' Enterprise Europe Network va començar a fer xarxa per facilitar a pimes i startups la recerca de socis internacionals, l'accés al finançament i el desenvolupament de la seva capacitat innovadora.
Si encara no ho has provat, aquí tens 10 motius per contactar-nos i fer-te'n usuari:
Encara dubtes sobre tots els avantatges de sumar-te a l'EEN?
Contacta amb nosaltres i comença a fer xarxa!
Les organitzacions membres de la xarxa EEN a Catalunya són ACCIÓ, la Cambra de Comerç de Barcelona i el Consell General de Cambres de Catalunya.
El Fòrum d'Inversió és una font de generació de contactes i de negoci.
En les vint edicions anteriors s'han presentat centenars de projectes i molts d'ells han aconseguit finançament per passar de somni a realitat.
Descobreix aquí els casos de Keonn, Galgo Medical i Red Points, algunes de les últimes empreses que van aprofitar el Fòrum d'Inversió per impulsar els seus projectes.
El Fòrum d'Inversió té un espai per a trobades entre els assistents.
Amb algú altre que pugui aportar valor a la teva empresa?
Quan t'inscriguis, omple el teu perfil amb informació rellevant sobre qui ets, què fas, què busques o què ofereixes, i planifica la teva agenda de reunions.
Fins al 12 de juliol podràs veure el perfil de la resta d'assistents, demanar-los reunions i que te'n demanin a tu.
Només has d'activar el teu perfil i començar a connectar-te!
Si vols estar disponible per rebre peticions d'entrevista o realitzar les teves i que les persones que t'interessin te les acceptin i confirmin, et recomanem els consells següents:
El termini per fer inscripcions amb sol·licituds d'entrevista finalitza el dia 12 de juliol o quan s'exhaureixin les places.
El Fòrum d'Inversió és un esdeveniment d'ADN emprenedor, amb format innovador i dinàmic.
Després d'estudiar els més de 100 projectes candidats, s'han seleccionat els 50 que formaran part del Catàleg d'Empreses del 2016, que es publicarà el dia del Fòrum.
Aquí pots veure el catàleg de l'any passat.
D'entre aquests, s'han seleccionat els 21 millors projectes que seran presentats, amb elevator pitchs d'un minut, el proper 14 de juliol al Fòrum d'Inversió.
Els projectes s'estructuren en tres categories: ciències de la vida i la salut, TIC i altres tecnologies.
El públic podrà votar i escollirà 9 finalistes que hauran de respondre a les preguntes dels inversors i demostrar el gran potencial de negoci de les seves propostes.
El Premi Fòrum d'Inversió es lliurarà al projecte amb més potencial d'innovació i internacionalització dels nou finalistes.
El premi consisteix en 120 hores de consultoria per l'execució d'un projecte d'internacionalització per part d'una Oficina Exterior de Comerç i Inversió de la Generalitat de Catalunya, una bossa de viatge de màxim 1.500 €, i donat el cas, l'ús d'un espai de treball (gratuït subjecte a disponibilitat) en una de les Oficines Exteriors durant un període gratuït de 3 mesos.
També es lliurarà el IV Premi de reconeixement a la trajectòria emprenedora, que en edicions anteriors han rebut Lucas Carné i J. Manuel Villanueva, fundadors de Privalia; Miguel Vicente, fundador de Letsbonus; i Jordi Carrera i Rafel Bru, fundadors de l'empresa STAT-Diagnostica.
Ogilvy Upcelerator premiarà a 3 empreses, d'entre les 21 que presenten, oferint consultoria personalitzada enfocada a revisar el seu estat com a marca, ajudar-los a dissenyar el seu storytelling, estratègia i arquitectura de marca i estratègia comercial.
També oferirà a tots els emprenedors seleccionats 4 seminaris sobre estratègia de marca, màrqueting i comunicació, vendes i creativitat.
Rousaud Costas Duran (RCD) oferirà als 24 emprenedors seleccionats una sessió de formació sobre negociació amb inversors, protecció i explotació de la innovació i aspectes de l'expansió internacional.
Entre tots els projectes, premiarà el més estratègic oferint assessorament legal en matèries com propietat intel·lectual, LOPD, laboral, fiscalitat o internacionalització.
Addicionalment, oferirà suport legal a les 24 empreses en condicions preferents, amb una primera sessió d'assessorament gratuïta i condicions econòmiques preferencials en assessorament jurídic recorrent.
El Fòrum d'Inversió, el principal punt de trobada i de connexió entre emprenedors i inversors a Catalunya, va celebrar la seva 21a edició el 14 de juliol del 2016 i va tancar la jornada amb més de 700 assistents i prop de 400 reunions de networking.
Un esdeveniment de format innovador i dinàmic, on els emprenedors van poder presentar els seus projectes davant d'un gran nombre d'inversors i de fons de capital risc.
El Fòrum d'Inversió suposa una gran oportunitat perquè els emprenedors expliquin els seus somnis i busquin socis, aliats o inversors.
L'edició 2016 del Fòrum va comptar amb la presència destacada d'Alon Lifshitz, Managing Director de Blumberg Capital, que va encarregar-se de la conferència inaugural, així com amb empreses i inversors d'Israel, país convidat d'aquesta edició.
El Fòrum d'Inversió representa anualment l'impuls que fa realitat molts somnis.
En les últimes edicions, els projectes que s'hi han presentat han aconseguit aixecar 161 milions d'euros.
Tot això és el que et pot aportar l'ecosistema del Fòrum d'Inversió.
Aquí pots veure alguns dels protagonistes del Fòrum d'Inversió:
L'empresa guanyadora del Premi Fòrum d'Inversió 2016 ha aixecat recentment una ronda de finançament de 2 milions d'euros
Call2World és un operador global de telefonia capaç d'aportar solucions innovadores a les necessitats de l'empresa.
Leukos Biotech està desenvolupant un nou tractament no tòxic, que actua sobre les cèl·lules mare leucèmiques i evita les recaigudes (LK-01).
Es tracta d'un medicament ja aprovat per a una altra malaltia; per tant, el seu desenvolupament és ràpid i econòmic.
Place to plug ha desenvolupat una plataforma per carregar el teu cotxe elèctric a qualsevol lloc.
Els usuaris podran conèixer l'estat dels punts o trobar-ne de nous, reservar-los i activar-los des del mòbil.
Interoperabilitat a tots els nivells.
Amb un model col·laboratiu, també podran carregar on no disposin de punts públics.